รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีกระทรวงคมนาคม มอบหมายให้ สนข. จัดทำแผนพัฒนา การเดินทางทางน้ำในเขตกรุงเทพมหานครและปริมณฑล
วันจันทร์ที่ 20 ธันวาคม 2564
นายศักดิ์สยาม ชิดชอบ รัฐมนตรีกระทรวงคมนาคม มอบหมายให้ สนข. จัดทําแผนพัฒนา การเดินทางทางน้ําในเขตกรุงเทพมหานครและปริมณฑล
เชื่อมต่อการเดินทางรูปแบบอื่น ยกระดับการเดินทางทางน้ํา
พลเอกประยุทธ์ จันทร์โอชา นายกรัฐมนตรี มีข้อสั่งการมอบหมายให้กระทรวงคมนาคมร่วมกับกรุงเทพมหานครและหน่วยงานที่เกี่ยวข้อง พิจารณาจัดบริการขนส่งทางน้ําในคลองอื่น ๆ ที่ขนานกับถนนสายหลัก เพื่อลดปริมาณการจราจรบนถนน โดย นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้สํานักงานนโยบายและแผนการขนส่งและจราจร (สนข.) ศึกษาเส้นทางทางน้ําและจัดทําแผนพัฒนาการเดินทางทางน้ําในเขตกรุงเทพมหานครและปริมณฑลและการเชื่อมต่อการเดินทางรูปแบบอื่น เพื่อเป็นระบบขนส่งเสริมและทางเลือกในการเดินทางให้ประชาชน แล้วนําเสนอต่อคณะกรรมการจัดระบบการจราจรทางบก (คจร.) เพื่อผลักดันแผนพัฒนาการเดินทางทางน้ําไปสู่การปฏิบัติต่อไป
สนข. สนองรับนโยบายดังกล่าวจึงได้จัดสัมมนาเพื่อรับฟังความคิดเห็น ครั้งที่ 2 โครงการศึกษาจัดทําแผนพัฒนาการเดินทางทางน้ําในเขตกรุงเทพมหานครและปริมณฑล และการเชื่อมต่อการเดินทางรูปแบบอื่น กรุงเทพมหานคร โดยมี นายสุรพงษ์ เมี้ยนมิตร รองผู้อํานวยการสํานักงานนโยบายและแผนการขนส่งและจราจร เป็นประธานเปิดการสัมมนา ในวันจันทร์ที่ 20 ธันวาคม 2564 ณ ห้อง Grand Ballroom ชั้น 2 โรงแรมมิลเลนเนียม ฮิลตัน กรุงเทพฯ ทั้งนี้มีหน่วยงานภาครัฐ ภาคเอกชน และหน่วยงานที่เกี่ยวข้อง รวมทั้ง ผู้นําชุมชนในพื้นที่ศึกษาและประชาชนทั่วไป เข้าร่วมสัมมนาประมาณ 100 คน โดยการสัมมนาครั้งนี้เป็นการนําเสนอผลการศึกษาของโครงการแผนพัฒนาการเดินทางทางน้ําในเขตกรุงเทพมหานครและปริมณฑล และการเชื่อมต่อการเดินทางรูปแบบอื่น กรุงเทพมหานคร ซึ่งแผนพัฒนาการเดินทางทางน้ําดังกล่าว มีรายละเอียดที่สําคัญดังนี้
1. โครงข่ายการเดินทางทางน้ําในเขตกรุงเทพมหานครและปริมณฑล จํานวน 3 ระยะ 14 เส้นทาง ประกอบด้วย
1.1 ระยะเร่งด่วน (พ.ศ. 2565 - 2570) จํานวน 5 เส้นทาง ได้แก่
S1 : เส้นทางเดินเรือในคลองแสนแสบส่วนต่อขยาย ช่วงวัดศรีบุญเรืองถึงถนนสุวินทวงศ์ (ระยะทาง 12 กิโลเมตร) และเส้นทางเดินเรือในคลองบางลําพู ช่วงสะพานผ่านฟ้าลีลาศถึงป้อมพระสุเมรุ (ระยะทาง 1.5 กิโลเมตร)
S2 : เส้นทางเดินเรือในคลองขุดมหาสวัสดิ์ ช่วงประตูน้ํามหาสวัสดิ์ถึงวัดชัยพฤกษมาลา (ระยะทาง 28 กิโลเมตร)
S3 : เส้นทางเดินเรือในคลองบางกอกน้อย ช่วงวัดชะลอถึงศิริราช (ระยะทาง 7.1 กิโลเมตร)
S4 : เส้นทางเดินเรือในคลองลาดพร้าว ช่วงสายไหมถึงพระโขนง (ระยะทาง 25.7 กิโลเมตร)
S5 : เส้นทางเดินเรือในคลองเปรมประชากร ช่วงวัดรังสิตถึงบางซื่อ (ระยะทาง 20.5 กิโลเมตร)
1.2 ระยะกลาง (พ.ศ. 2571 - 2575) จํานวน 5 เส้นทาง ได้แก่
M1 : เส้นทางเดินเรือในคลองประเวศบุรีรมย์ส่วนต่อขยาย ช่วงตลาดเอี่ยมสมบัติ ถึงวัดสังฆราชา (ระยะทาง 21.4 กิโลเมตร)
M2 : เส้นทางเดินเรือในคลองรังสิตประยูรศักดิ์ ช่วงตลาดรังสิตถึงโลตัสคลอง 7 (ระยะทาง 18 กิโลเมตร) (หมายเหตุ: หากกรมชลประทานสามารถบริหารจัดการรักษาระดับน้ําให้เหมาะสมกับการเดินเรือได้ตลอดทั้งปี)
M3 : เส้นทางเดินเรือในคลองลาดพร้าวส่วนต่อขยาย (คลองสอง) ช่วงถนนสายไหม - คูคต ถึงประตูน้ําคลองสอง (ระยะทาง 8.5 กิโลเมตร)
M4 : เส้นทางเดินเรือในคลองภาษีเจริญส่วนต่อขยายวงถนนเพชรเกษม 69 ถึงประตูน้ํากระทุ่มแบน (ระยะทาง 16.5 กิโลเมตร)
M5 : เส้นทางเดินเรือในแม่น้ําเจ้าพระยาส่วนต่อขยาย ช่วงปากเกร็ดถึงที่ว่าการอําเภอเมืองจังหวัดปทุมธานี (ระยะทาง 15 กิโลเมตร)
1.3 ระยะยาว (พ.ศ. 2576 - 2585) จํานวน 4 เส้นทาง ได้แก่
L1 : เส้นทางเดินเรือในคลองอ้อมนนท์ ช่วงวัดโตนดถึงแยกคลองบางกรวย (ระยะทาง 18.3 กิโลเมตร)
L2 : เส้นทางเดินเรือในคลองบางกอกใหญ่ ช่วงแยกคลองบางขุนศรีถึงวัดกัลยาณมิตร (ระยะทาง 6.2 กิโลเมตร)
L3 : เส้นทางเดินเรือในคลองมอญ ช่วงถนนอรุณอัมรินทร์ถึงแยกคลองบางขุนศรี (ระยะทาง 3 กิโลเมตร)
L4 : เส้นทางเดินเรือในคลองชักพระ ช่วงถนนบางขุนนนท์ถึงถนนจรัญสนิทวงศ์ 25 (ระยะทาง 5.2 กิโลเมตร)
2. การดําเนินการตามแผนพัฒนาการเดินทางทางน้ําจําเป็นต้องมีการปรับปรุงสภาพทางกายภาพของคลอง เช่น การขุดลอกคลอง การจัดทําเขื่อนป้องกันตลิ่ง การปรับปรุงท่าเรือ การเพิ่มสิ่งอํานวยความสะดวกบริเวณท่าเรือ และการพัฒนาจุดเชื่อมต่อการเดินทางรูปแบบอื่นเพื่อเพิ่มความสะดวกและเป็นทางเลือกในการเดินทางให้ประชาชน
3. ส่วนการเดินเรือ ตามแนวยุทธศาสตร์ของกระทรวงคมนาคมมุ่งเน้นการขนส่งที่เป็นมิตรกับสิ่งแวดล้อมและปลอดภัย (GREEN TRANSPORT) และเน้นการใช้พลังงานสะอาด หรือพลังงานทางเลือก เช่น การใช้เรือไฟฟ้า เป็นต้น
4. ส่วนอื่น ๆ ที่จําเป็นต้องดําเนินการเพื่อให้แผนพัฒนาการเดินทางทางน้ําประสบความสําเร็จอย่างเป็นรูปธรรม เช่น ด้านการพัฒนาทางเลือกในการเดินทางที่มีประสิทธิภาพรองรับการเดินทาง อาทิ การส่งเสริมการเดินทางในเส้นทางเดินเรือที่มีศักยภาพ และการพัฒนาโครงสร้างพื้นฐานท่าเรือ สิ่งอํานวยความสะดวก แม่น้ําและคลองให้พร้อมต่อการเดินเรือ ด้านการยกระดับการเดินทางทางน้ําให้เชื่อมโยง กับการเดินทางรูปแบบอื่นแบบไร้รอยต่อ อาทิ การเชื่อมโยงการเดินทางทางน้ํากับการเดินทางรูปแบบอื่น และการเพิ่มความสามารถในการเข้าถึงท่าเรือ ด้านการเพิ่มการใช้ประโยชน์จากระบบการเดินทางทางน้ํา อย่างมีคุณภาพและประสิทธิภาพ อาทิ การเพิ่มความสามารถและความเข้มแข็งของการให้บริการของผู้ประกอบการ และการส่งเสริมการท่องเที่ยวทางน้ํา และด้านการปรับปรุงกฎระเบียบให้เอื้อต่อการพัฒนาการเดินทางทางน้ํา อาทิ การปรับปรุงกฎระเบียบที่เกี่ยวข้อง และการเพิ่มบทบาทเอกชนในการพัฒนาโครงสร้างพื้นฐาน การบริหารจัดการท่าเรือและการจัดการให้บริการเดินเรือในแม่น้ําและคลอง
โดยผลการดําเนินงานตามแผนพัฒนาการเดินทางทางน้ําจะเพิ่มความยาวโครงข่ายการเดินทางทางน้ํา จาก 77 กิโลเมตรในปัจจุบัน เป็น 285 กิโลเมตรในอนาคต จํานวนเส้นทางเดินเรือ เพิ่มขึ้นจาก 5 เส้นทางในปัจจุบัน เป็น 14 เส้นทางในอนาคต จํานวนท่าเรือ เพิ่มขึ้นจาก 118 ท่า ในปัจจุบัน เป็น 277 ท่า ในอนาคตจํานวนจุดเชื่อมต่อล้อ - ราง - เรือ เพิ่มขึ้น เป็น 45 จุด ในอนาคต และปริมาณผู้โดยสารทางน้ํา เพิ่มขึ้นจาก 193,000 คนต่อวัน เป็น 354,000 คนต่อวันในอนาคต โดยความสําเร็จของแผนพัฒนาการเดินทางทางน้ําจะเกิดขึ้นได้จากความร่วมมือร่วมใจของหน่วยงานภาครัฐ ภาคเอกชน และประชาชนที่เกี่ยวข้อง ซึ่งจะทําให้การเดินทางทางน้ําเป็นอีกทางเลือกหนึ่งที่มีประสิทธิภาพ เข้าถึงได้อย่างเท่าเทียม ปลอดภัย และเป็นมิตรต่อสิ่งแวดล้อมได้อย่างเป็นรูปธรรมตามนโยบายของกระทรวงคมนาคม